
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1499 

10 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση εφάπαξ αμοιβής στο διοικητικό προσωπικό 
της Κεντρικής και των Περιφερειακών Υπηρεσιώντου 
Υπουργείου Εθνικής Παιδείας και Θρησκευμάτων.... 1 

Χορήγηση έκτακτης οικονομικής ενίσχυσης στους συ¬ 
νταξιούχους του Δημοσίου που επλήγησαν από το 

σεισμό της 14 ης Αυγούστου 2003. 2 

Έγκριση ωρών υπερωριακής απασχόλησης υπαλ- 
λήλωντης Κεντρικής Υπηρεσίας του Πε.Σ.Υ.Π Κρή¬ 
της για το Β' εξάμηνο του 2003. 3 

Υπερωριακή εργασία μόνιμου προσωπικού των Λιμενι¬ 
κών Ταμείων ΛΑΓΟΥΣ και ΛΕΣΒΟΥ Β' εξαμήνου 
2003. 4 


Υπαγωγή στις ρυθμίσειςτου άρθρου 35 παρ. 1 περ.ετου 
Ν. 2910/01 των αλλοδαπών διευθυντών και εργαζο¬ 
μένων στο Γραφείο της Αντιπροσωπείας της αλλο- 
δαπήςτράπεζας ΡΟΝίρρίπθ ΟοπιπίθΓοίαΙ ΙηΙθΓηαΙίοηαΙ 
ΒαηΚ που λειτουργεί στην Ελλάδα σύμφωνα με την 
απόφαση 548/25/9.11.94 (ΦΕΚ 200/Α/29.11.94) της 
επιτροπής Νομισματικών και Πιστωτικών θεμάτων η 
οποία εξακολουθεί και ισχύει και μετά την αλλαγή της 


επωνυμίας σε ΕΟυΐΤΑΒΙΈ ΡΟΙΒΑΝΚ. 5 

Σύσταση Νομικού Προσώπου στο Δήμο Παλαιού Φα¬ 
λήρου Ν. Αττικής με το όνομα "27 η Σχολική Επιτρο¬ 
πή Β'/θμιας Εκπαίδευσης 4ου Γυμνασίου Παλαιού 

Φαλήρου. 6 

Τροποποίηση της συστατικής πράξης του Συνδέσμου 
με την επωνυμία "Σύνδεσμος Προστασίας και Ανά¬ 
πτυξης του Υμηττού". 7 

Τροποποίηση της 10944/13.5.1991 απόφασης του Νο¬ 
μάρχη Πειραιά. 8 

Σύσταση Αμιγούς Επιχείρησης της Νομαρχιακής Αυ¬ 
τοδιοίκησης Φλώρινας με την επωνυμία "ΑΜΙΓΗΣ 
ΝΟΜΑΡΧΙΑΚΗ ΕΠΙΧΕΙΡΗΣΗ ΚΑΤΑΣΚΕΥΩΝ ΚΑΙ ΤΟ¬ 
ΠΙΚΗΣ ΑΝΑΠΤΥΞΗΣ ΦΛΩΡΙΝΑΣ". 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2/35472/0022/22.7.2003 
κοινή απόφαση (ΦΕΚ 1039 Β725.7.2003), των 
Υπουργών Οικονομίας και Οικονομικών και Εθνικής 
Παιδείας και Θρησκευμάτων. 10 


ΑΠΟΦΑΣΕΙ Σ 

Αριθ. 2/51514/0022 (1) 

Χορήγηση εφάπαξ αμοιβής στο διοικητικό προσωπικό 
της Κεντρικής και των Περιφερειακών Υπηρεσιώντου 
Υπουργείου Εθνικής Παιδείας και Θρησκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 19 παρ.4 του Ν. 2470/97 
(ΦΕΚ40τ.Α) "Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις". 

2. Τις διατάξεις του Ν. 2362/1995 "Περί Δηιοσίου Λογι¬ 
στικού". 

3. Τις διατάξεις του άρθρου 1 του Ν. 2469/1997. 

4. Τις διατάξεις του Ν. 2525/1997 (ΦΕΚ 188/Α/97) Ενιαίο 
Λύκειο, πρόσβαση των αποφοίτων του στην Τριτοβάθμια 
Εκπ/ση κ.λπ.". 

5. Το γεγονός ότι από την απόφαση αυτή προκαλείται δα¬ 
πάνη γιατοτρέχον έτος ποσό 3.860.000 ευρώ η οποία θα βα¬ 
ρύνει τις πιστώσεις του ΚΑΕ 0519 του Φ. 19-110, στον οποίο 
υπάρχουν γραμμένες πιστώσεις. Για τα επόμενα τέσσερα 
έτη και για κάθε έτος προκαλείται δαπάνη 3.860.000 ευρώ, η 
οποία θα εγγράφεται στον προϋπολογισμό του ΥΠΕΠΘ. 

6. Την 1065956/863/Α/0006/15.7.2003 απόφαση του 
Πρωθυπουργού και του Υπουργού Οικονομικών με θέμα 
"Μεταβίβαση αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

Χορηγούμε εφάπαξ αμοιβή στο διοικητικό προσωπικό 
της Κεντρικής και των Περιφερειακών Υπηρεσιών του 
Υπουργείου Εθνικής Παιδείας και Θρησκευμάτων για τη 
συμμετοχή του στη διεξαγωγή και υποστήριξη των Γενι¬ 
κών (Εισαγωγικών Εξετάσεων) στα Πανεπιστήμια και 
Τ.Ε.Ι., η οποία καθορίζεται και κλιμακώνεται ανάλογα με 
τις κατηγορίας του προσωπικού αυτού ως εξής: 

Α) Υπάλληλοι της κατηγορίας Υποχρεωτικής Εκπαίδευ¬ 
σης Υ. Ε. 990,46 ευρώ. 

Β) Υπάλληλοι της κατηγορίας Δευτεροβάθμιας Εκπαί¬ 
δευσης ΔΈ. 1.034,48 ευρώ. 

Γ) Υπάλληλοι της κατηγορίας Τεχνολογικής Εκπαίδευ¬ 
σης ΤΈ.1.100,51 ευρώ. 

Δ) Υπάλληλοι της κατηγορίας Πανεπιστημιακής Εκπαί¬ 
δευσης Π. Ε. 1.144,53 ευρώ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η 2/36964/0022/22.6.2001 Κ.Υ.Α. (ΦΕΚ 808/Β/01) κα- 
ταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 130194/0092 (2) 

Χορήγηση έκτακτης οικονομικής ενίσχυσης στους συ- 
νταξιούχουςτου Δημοσίου που επλήγησαν από το σει¬ 
σμό της 14 ης Αυγούστου 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. - Τις διατάξεις των παραγράφων 1,2 και 4 του άρθρου 
18 του Ν. 2768/99 (ΦΕΚ Α'/8.12.-99). 

2. - Την ανάγκη άμεσης αντιμετώπισης των αναγκών δια¬ 
βίωσης των συνταξιούχων του Δημοσίου που επλήγησαν 
από τον σεισμό της 14 ης Αυγούστου 2003. 

3. - Την κοινή απόφαση του Πρωθυπουργού και του 
Υπουργού των Οικονομικών 1065956/863/Α0006/ 
15.7.2003 (ΦΕΚ 985 Β’) Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών". 

4. -Τηνμε80088/31-10-2001 (ΦΕΚ 1485 Β') κοινή απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων "Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων". 

5. -Το γεγονός ότι από την εφαρμογή των διατάξεωντης 
απόφασης αυτής προκαλείται δαπάνη για το έτος 2003 
ύψους 70.000 Ευρώ περίπου, σε βάρος του Κρατικού 
Προϋπολογισμού, που θα καλυφθεί από τις πιστώσεις 
που έχουν εγγράφει στον Προϋπολογισμό του Υπουργεί¬ 
ου Οικονομικών και δαπάνη ύψους 7.000 Ευρώ, περίπου, 
σε βάρος του Προϋπολογισμού του ΙΚΑ και άλλων 
Ν. Π ,Δ.Δ., η οποία θα καλυφθεί από τις πιστώσεις των προ¬ 
ϋπολογισμών των οικείων ασφαλιστικών φορέων, αποφα¬ 
σίζουμε: 

1. - Τη χορήγηση εφάπαξ έκτακτης οικονομικής ενίσχυ¬ 
σης ποσού 352,00 Ευρώ στους συνταξιούχους του Δημο¬ 
σίου, των ΝΠΔΔ που διέπονται από το ίδιο με τους δημο¬ 
σίους υπαλλήλους συνταξιοδοτικό καθεστώς και οι συ¬ 
ντάξεις τους βαρύνουν τους οικείους φορείς, καθώς 
επίσης και στους σιδηροδρομικούς συνταξιούχους που 
διέπονται από το καθεστώς του Ν.Δ. 3395/1955 (ΦΕΚ 276 
Α'), οι οποίοι είναι μόνιμοι κάτοικοι του νομού Λευκάδας, 
των διοικητικών ορίων των δήμων Κεκροπίας και Ανακτο- 
ρίου του Νομού Αιτωλοακαρνανίας και των διοικητικών 
ορίων του Δήμου Πρέβεζας του Νομού Πρέβεζας. 

2. - Δικαιούχοι της έκτακτης οικονομικής ενίσχυσης εί¬ 
ναι οι συνταξιούχοι των οποίων η μόνιμη κατοικία κρίθηκε 
ακατάλληλη για χρήση (κόκκινη ή κίτρινη) από τον σεισμό 
της 14ης Αυγούστου, ανεξαρτήτως αν ήταν ή όχι ιδιόκτη¬ 
τη. 

Όσοι συνταξιούχοι παίρνουν σύνταξη και από άλλο 
ασφαλιστικό οργανισμό κύριας ασφάλισης, δεν δικαιού¬ 
νται την έκτακτη οικονομική ενίσχυση από το Δημόσιο. 


Όσοι παίρνουν δύο συντάξεις από το Δημόσιο θα πά¬ 
ρουν μία φορά το βοήθημα. 

Αν στο ίδιο σπίτι κατοικούσαν δύο συνταξιούχοιτου Δη¬ 
μοσίου εξ’ ιδίου δικαιώματος η έκτακτη οικονομική ενί¬ 
σχυση θα καταβληθεί και στους δύο. 

Στην περίπτωση συνδικαιούχων σύνταξης από μεταβί¬ 
βαση (π.χ. μητέρα και θυγατέρα) ισχύουν τα εξής: 

Αν η σύνταξη καταβάλλεται ενιαία και οι συνταξιούχοι 
κατοικούσαν ίδιο σπίτι, η έκτακτη οικονομική ενίσχυση θα 
καταβληθεί μία φορά στο ακέραιο. 

Αν η σύνταξη καταβάλλεται χωριστά και οι συνταξιούχοι 
κατοικούσαν στο ίδιο σπίτι, θα γίνει επιμερισμός της έκτα¬ 
κτης οικονομικής ενίσχυσης, ανάλογα με το ποσοστό της 
καταβαλόμενης σύνταξης. 

Αν οι συνδικαιούχοι κατοικούσαν σε διαφορετικά σπί¬ 
τια, τα οποία έπαθαν ζημία, θα καταβληθεί ολόκληρη η 
έκτακτη οικονομική ενίσχυση στον καθένα. 

Αν οι συνδικαιούχοι κατοικούσαν σε διαφορετικά σπίτια 
και έπαθε ζημιά το σπίτι ενός μόνο, θα καταβληθεί σ’ αυ¬ 
τόν ολόκληρη η έκτακτη οικονομική ενίσχυση. 

Γιατην εφαρμογή της απόφασης αυτής, ως συνταξιού¬ 
χοι νοούνται όσοι ήταν συνταξιούχοι κατά την 14 η Αυγού¬ 
στου 2003. 

3. - Ως δικαιολογητικό απαιτείται μόνο η έκθεση αυτο¬ 
ψίας ακαταλληλότητας του οικήματος που αποτελούσε 
μόνιμη κατοικία του συνταξιούχου. Αν η διεύθυνση της 
μόνιμης κατοικίας του δεν είναι αυτή που έχει δηλωθεί 
στην Υπηρεσία Συντάξεων, ο συνταξιούχος πρέπει να 
υποβάλλει και οποιοδήποτε στοιχείο (εκκαθαριστικό ση¬ 
μείωμα εφορίας, λογαριασμό ΔΕΗ, ΟΤΕ κ.λ.π.) από το 
οποίο να προκύπτει ως διεύθυνση, η διεύθυνση που ανα¬ 
γράφεται στην έκθεση αυτοψίας. Στην περίπτωση που 
δεν μπορεί να προσκομισθεί κανένα αποδεικτικό στοι¬ 
χείο, τότε απαιτείται υπεύθυνη δήλωση του Ν. 1599/86 
δύο μαρτύρων που να βεβαιώνουν ότι ο συνταξιούχος 
έμενε στο σπίτι που έπαθε ζημιές. Η δήλωση αυτή πρέπει 
να είναι θεωρημένη για το γνήσιο των υπογραφών από 
Αστυνομική Αρχή. 

Στην περίπτωση που τα δικαιολογητικά υποβληθούν 
από τρίτο πρόσωπο, πρέπει εκτός των παραπάνω δικαιο- 
λογητικών να υποβληθεί και υπεύθυνη δήλωση του δικαι¬ 
ούχου του Ν. 1599/86, ότι δεν παίρνει σύνταξη από άλλο 
ασφαλιστικό οργανισμό ή δύο συντάξεις από το Δημόσιο. 

4. - Όλα τα δικαιολογητικά υποβάλλονται στην Υπηρε¬ 
σία Συντάξεων μέχρι την 31η Δεκεμβρίου 2003. 

5. - Σε περίπτωση υποβολής ανακριβούς δήλωσης εκ μέ¬ 
ρους των συνταξιούχων, είτε για το ότι είναι συνταξιούχος 
άλλου ασφαλιστικού οργανισμού, είτε για τον τόπο της 
μόνιμης κατοικίας του, τα αχρεωστήτως καταβληθέντα 
ποσά θα παρακρατηθούν στο διπλάσιο από τη σύνταξη 
του, μετά από απόφαση του Διευθυντή της αρμόδιας Δι¬ 
εύθυνσης Συντάξεων του Γενικού Λογιστηρίου του Κρά¬ 
τους η του Διευθυντή της αρμόδιας Διεύθυνσης Συντάξε¬ 
ων του οικείου ασφαλιστικού φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2003 

Οί ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΡΟΒΕΡΤΟΣ ΣΠΥΡΟΠΟΥΛΟΣ 

Αριθ. 2/55017/0022 (3) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Π Κρήτης για το 
Β' εξάμηνο του 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΓΕΙΑΣ 
ΚΑΙ ΠΡΟΝΟΙΑΣ 

Έχοντας υπόψη; 

1. Τις διατάξεις του Ν. 2470/97 αρθ.18 όπως αντικατα- 
στάθηκεαπότο άρθρο 15 του Ν. 2592/98. 

2. Τις διατάξεις του Νόμου 2889/01 "Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις". 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Πε.Σ.Υ.Π. Κρήτης, λό¬ 
γω των αυξημένων υπηρεσιακών αναγκών. 

4. Την 2/80345/0004/8-11-99 Κοινή Απόφαση "Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91" (ΦΕΚ2040/19-11-99τ.Β'). 

5. Την 1065956/863/Α0006/15.7.2003/ΦΕΚ 985/Β/03, 
απόφαση του Πρωθυπουργού και Υπουργού Οικονομι¬ 
κών "Ανάθεση αρμοδιοτήτων στους Υφυπουργούς Οικο¬ 
νομικών". 

6. - Το γεγονός ότι απάτην απόφαση αυτή θαπροκληθεί 
δαπάνη ύψους πενήντα τεσσάρων χιλιάδων εννιακοσίων 
εξήντα ευρώ (54.960) η οποία θα βαρύνει τον προϋπολο¬ 
γισμό του Πε.Σ.Υ.Π. Κρήτης, αποφασίζουμε: 

Εγκρίνουμε την υπερωριακή απασχόληση τριάντα έξι 
(36) υπαλλήλωντης Κεντρικής Υπηρεσίας του Περιφερει¬ 
ακού Συστήματος Υγείας Πρόνοιας Κρήτης και μέχρι δέ¬ 
κα τρεις χιλιάδες τετρακόσιες σαράντα (13.440) ώρες 
από 1.7.2003 έως31.12.2003. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχικών-εκτάκτων και 
επειγουσών υπηρεσιακών αναγκών που προέκυψαν με 
την προετοιμασία των Νοσοκομείων για τους Ολυμπια¬ 
κούς Αγώνες και τη διενέργεια εντόςτου έτους 2003 πολ¬ 
λών δοκιμαστικών αγώνων και την υπαγωγή των φορέων 
της Πρόνοιας στα Πε.Σ.Υ.Π. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 14.30 μ. μ. έως 19.00 μ.μ. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η Κ.Τυλάκη, 
η οποία θα βεβαιώνει και την πραγματοποίηση της υπε- 
ρωριακής απασχόλησης και την εκτέλεση των αντίστοι¬ 
χων εργασιών. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2003. 

Η απόφαση αυτή ισχύει ένα μήνα πριν τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2003 

Οι Γ ενικοί Γ ραμματείς 

Δημοσιονομικής Πολιτικής 
Υπουργείου Οικονομίας Υπουργείου Υγείας 
και Οικονομικών και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 


Αριθ. 2/51706/0022 (4) 

Υπερωριακή εργασία μόνιμου προσωπικού των Λιμενικών 
Ταμείων ΛΑΓΟΥΣ και ΛΕΣΒΟΥ Β' εξαμήνου 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/1997, όπως 
αντικαταστάθηκε με αυτές του άρθρου 15 του Ν. 2592/ 
1998 "Αναπροσαρμογή συντάξεων πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άΕλλες διατάξεις" (Φ. Ε. Κ. 57 Α'/18.3.1998). 

2. Τις 6/6/2.6.2003 και 130/03/11.8.2003 Πράξεις Λιμενι¬ 
κών Επιτροπής Λ.Ταμείων Λαγούς και Λέσβου. 

3. Τα 370/4.8.2003 και 1748/13.8.2002 έγγραφα Λ.Τα- 
μείων Λαγούς και Λέσβου. 

4. Τις 2022941/2297/0022/07-04-1998. 2050742/5390/ 
0022/28-07-1998 και 2/8803/0022/8.2.1999 εγκυκλίους 
του Υπουργείου Οικονομικών/ Γ.Λ.Κ. 

5. Την 2/742604/0004/15-10-99 Κοινή Υπουργική Από¬ 
φαση των Υφυπουργών και Γ ενικών Γ ραμματέων "Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91", αποφασίζουμε: 

1. Την έγκριση πραγματοποίησης απογευματινής υπε- 
ρωριακής απασχόλησης με αμοιβή, πέραντου κανονικού 
ωραρίου από τους μόνιμους υπαλλήλους δύο (2) Λιμενι¬ 
κών Ταμείων για το Β' εξάμηνο 2003, ως ακολούθως: 

• Α) Εκατόν εξήντα (160) ωρών για τον ένα (1) υπάλλη¬ 
λο του Λ.Τ. Λόγους και 

• Β) Χιλίων εκατόν είκοσι (1.120) ωρών για επτά (7) από 
τους οκτώ (8) υπαλλήλους που υπηρετούν στο Λ.Τ. Λέ¬ 
σβου. 

Οι όλως εξαιρετικές υπηρεσιακές ανάγκες που θα αντι- 
μετωπισθούν με την πραγματοποίηση υπερωριακής ερ¬ 
γασίας των υπαλλήλων των πιο πάνω φορέων είναι: 

• Έλεγχος αριθμού διακινουμένων επιβατών-οχημά- 
των και ορθής απόδοσης δικαιωμάτων. 

• Καταμέτρηση, παραχώρηση, έλεγχοι των παραλια¬ 
κών χώρων και είσπραξη τελών. 

• Έλεγχος και καταγραφή των σκαφών που ελλιμενίζο¬ 
νται. 

• Είσπραξη-απόδοση παραβάσεων ΚΟΚ. 

• Παροχή υπηρεσιών σε πλοία (υδροδότηση κ.λπ.) 

• Καθορισμός, παρακολούθηση, διαφύλαξη χερσαίων 
χώρων λιμένων. 

Η παραπάνω υπερωριακή εργασία θα πραγματοποιεί¬ 
ται από Δευτέρα μέχρι Παρασκευή μεταξύ των ωρών 
15.00-20.00 για το Λ.Τ.Λάγους και μεταξύ των ωρών 
17.00-21.00 για το Λ.Τ.Λέσβου. 

Υπεύθυνοι για την εκτέλεση υπερωριακής εργασίας 
ορίζονται οι Πρόεδροι των Λιμενικών Επιτροπών Δημή- 
τρης Συμεωνίδης για το Λ.Τ.Λάγους και Σταύρος Δημη- 
τρούδης για το Λ.Τ.Λέσβου. 

2. Για τη συνολική δαπάνη που θα προκύψει από την 
ανωτέρω αιτία υπάρχει εγγεγραμμένη πίστωση στον Κ.Α. 
0261 των Προϋπολογισμών έτους 2003 των πιο πάνω φο¬ 
ρέων. Η συνολική δαπάνη ύψους 4576,96 ευρώ περίπου 
δεν μπορεί σε καμία περίπτωση, να υπερβεί σε ετήσια βά¬ 
ση το ύψος της ετήσιας πίστωσης του προϋπολογισμού 
κήθε φορέα που έχει εγγράφει για την αιτία αυτή μη επι- 
τρεπομένης της αύξησης των σχετικών πιστώσεων με με¬ 
ταφορά κονδυλίων από πιστώσεις άλλων κατηγοριών δα- 




21300 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πανών, είτε με χορήγηση συμπληρωματικών κονδυλίων. 

3. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
που θα καθορισθεί με αποφάσεις των Λιμενικών Επιτρο¬ 
πών των ανωτέρω φορέων. 

4. Η απόφαση αυτή ισχύει ένα μήνα πριν από τη δημοσί¬ 
ευσή της στην Εφημερίδα της Κυβερνήσεως και ισχύει 
έως 31.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2003 
Οι Γ ενικοί Γ ραμματείς 

Δημοσιονομικής Πολιτικής 
Υπουργείου Οικονομίας Υπουργείου 

και Οικονομικών Εμπορικής Ναυτιλίας 

I. ΚΟΥΣΟΥΛΑΚΟΣ ΝΙΚΟΣ ΑΝΤ. ΖΑΧΑΡΙΑΔΗΣ 
-♦- 

Αριθ.Φ.98131/11642/03 (5) 

Υπαγωγή στις ρυθμίσεις του άρθρου 35παρ. 1 περ. ετου 
Ν. 2910/01 των αλλοδαπών διευθυντών και εργαζομέ¬ 
νων στο Γ ραφείο της Αντιπροσωπείας της αλλοδαπής 
τράπεζας ΡΙιίΙίρρίηΘ ΟοπιπιβΓοίαΙ ΙηΙθΓπαΙίοηαΙ ΒαηΙκ 
που λειτουργεί στην Ελλάδα σύμφωνα με την απόφα¬ 
ση 548/25/9.11.94 (ΦΕΚ 200/Α/29.11.94) της επιτρο¬ 
πής Νομισματικών και Πιστωτικών Θεμάτων η οποία 
εξακολουθεί και ισχύει και μετά την αλλαγή της επω¬ 
νυμίας σε ΕΟΙΙΙΤΑΒΕΕ ΡΟΙ ΒΑΝΚ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 35παρ. 1 περ. ετου Νόμου 
2910/2001 "Είσοδος και παραμονή αλλοδαπών στην Ελ¬ 
ληνική Επικράτεια. Κτήση της ελληνικής ιθαγένειας με 
πολιτογράφηση και της διατάξεις" (ΦΕΚ91/Α/2.5.2001). 

2. Την ΔΙΔΚ/Φ1 /2/22875/31.10.2001 κοινή απόφαση του 
Πρωθυπουργού και του Υπουργού Εσωτερικών Δημ. Δι- 
οικ. & Αποκέντρωσης, για ανάθεση αρμοδιοτήτων του 
Υπουργού Εσωτερικών Δημ. Διοικ. & Αποκέντρωσης στον 
Υφυπουργό Λ. Παπαδήμα, που δημοσιεύτηκε στο" Φ.Ε.Κ. 
1480/τ.Β'/31.10.2001. 

3. Την απόφαση 548/25/9.11.94 Έγκριση ίδρυσης και 
λειτουργίας στην Ελλάδα Γ ραφείου Αντιπροσωπείας της 
αλλοδαπής τράπεζας ΡΝΙίρρίηθ ΟοπιπίθΓοίαΙ ΙηΙθΓπαίίοη- 
αΙ ΒβιίΚ με έδρα τη Μανίλα των Φιλιππινών (ΦΕΚ 
200/Α/29.11.94). 

4. Το 468/27.05.2003 έγγραφο του Τομέα Εποπτείας 
της Υποκαταστημάτων Ξένων Τραπεζών της Διεύθυνσης 
Γενικής Επιθεώρησης Τραπεζών της Τράπεζας της Ελλά¬ 
δος. 

5. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Υπάγουμε στις ρυθμίσεις του άρθρου 35 παρ. 1 περ. ε 
του Ν. 2910/01 τους αλλοδαπούς διευθυντές, και στελέ¬ 
χη στο Γ ραφείο της Αντιπροσωπείας της αλλοδαπής τρά¬ 
πεζας ΡΜΝρρίηθ ΘοπιιτίΘΐΌίθΙ ΙηΙθίτίΒΐίοηβΙ Β3 πΙ< που λει¬ 
τουργεί στην Ελλάδα, σύμφωνα με την απόφαση 
548/25/9.11.94 (ΦΕΚ 200/Α/29.11.94) της επιτροπής Νο¬ 
μισματικών και Πιστωτικών Θεμάτων, η οποία εξακολου¬ 


θεί και ισχύει και μετά την αλλαγή της επωνυμίας σε ΕΘ- 
υΐΤΑΒΕΕ ΡΘΙ ΒΑΝΚ, σύμφωνα με το υπ’ αρ. 468/27.5.2003 
έγγραφο του Τομέα Εποπτείας των Υποκαταστημάτων 
Ξένων Τραπεζών της Διεύθυνσης Γενικής Επιθεώρησης 
Τ ραπεζών της Τ ράπεζας Της Ελλάδος 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ. ΠΑΠΑΔΗΜΑΣ Δ. ΡΕΠΠΑΣ 

-♦- 

Αριθ. 40756 (6) 

Σύσταση Νομικού Προσώπου στο Δήμο Παλαιού Φαλή¬ 
ρου Ν. Αττικής με το όνομα "27" Σχολική Επιτροπή 
Β'/θμιας Εκπαίδευσης 4 ου Γυμνασίου Παλαιού Φαλή¬ 
ρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη : 

1. Τις διατάξεις της παραγράφου 8 - 15 του άρθρου 5 
του Ν. 1894/90 "Για την Ακαδημία Αθηνών και άλλες εκ¬ 
παιδευτικές διατάξεις" (Α' 100). 

2. Τιςδιατάξειςτουάρθρου203του Π.Δ.410/95 (Φ.Ε.Κ. 
Α' 231) "Δημοτικός και Κοινοτικός Κώδικας". 

3. Τις διατάξεις της παραγράφου 8 του άρθρου 9 του Ν. 
2640/98 (Φ.Ε.Κ.206/98τ.Α'.). 

4. Την 179/03 απόφαση του Δημοτικού Συμβουλίου του 
Δήμου Παλαιού Φαλήρου για σύσταση ιδίου Νομικού 
Προσώπου με το όνομα "27" Σχολική Επιτροπή Β'/θμιας 
Εκπαίδευσης 4 ου Γ υμνασίου Παλαιού Φαλήρου", αποφα¬ 
σίζουμε: 

1. Συστήνουμε στο Δήμο Παλαιού Φαλήρου του Νομού 
Αττικής Νομικό Πρόσωπο με το όνομα : "27 η Σχολική Επι¬ 
τροπή Β'/θμιας Εκπαίδευσης 4 ου Γ υμνασίου Παλαιού Φα¬ 
λήρου", το οποίο διέπεται από τις διατάξεις του άρθρου 
203του Π. Δ/τος 410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 
β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία γιατις σχολικές 
βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους 

β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

-Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 
-Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του Κ.Α. 21/212-9β προϋπολογισμού 
του Δήμου Παλαιού Φαλήρου ύψους 250.500 ευρώ που 
αφορά στα Νομικά Πρόσωπα όλων των Σχολικών Επιτρο¬ 
πών για το οικονομικό έτος 2003. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Αθήνα, 29 Σεπτεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. οικ. 49462 (7) 

Τροποποίηση της συστατικής πράξης του Σονδέσμου με 
την επωνυμία "Σύνδεσμος Προστασίας και Ανάπτυξης 
του Υμηττού". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την 3382/13-2-1992 απόφαση των Νομαρχών Αθη¬ 
νών, Ανατολικής Αττικής και Πειραιά, η οποία αφορά τη 
σύσταση Συνδέσμου με την επωνυμία "Σύνδεσμος Προ¬ 
στασίας και Ανάπτυξης του Υμηττού" που δημοσιεύθηκε 
στοΦΕΚ 189/20-3-1992τ.Β'. 

2. Τις διατάξεις του άρθρου 206του Π.Δ. 410/95 (Φ.Ε.Κ. 
Α' 231). 

3. Την 208/01 απόφαση του Δημοτικού Συμβουλίου του 
Δήμου Βούλας, που αφορά την ένταξη του Δήμου Βούλας 
στον Σύνδεσμο Προστασίας και Ανάπτυξης του Υμηττού. 

4. Την 129/01 απόφαση του Δημοτικού Συμβουλίου του 
Δήμου Βουλιαγμένης και την ορθή επανάληψη αυτής, 
που αφορά την ένταξη του Δήμου Βουλιαγμένης στον 
Σύνδεσμο Προστασίας και Ανάπτυξης του Υμηττού. 

5. Την 154/01 απόφαση του Δημοτικού Συμβουλίου του 
Δήμου Γλυκών Νερών, που αφορά την ένταξη του Δήμου 
Γλυκών Νερών στον Σύνδεσμο Προστασίας και Ανάπτυ¬ 
ξης του Υμηττού. 

6. Την 253/01 απόφαση του Δημοτικού Συμβουλίου του 
Δήμου Κρωπίας, που αφορά την ένταξη του Δήμου Κρο- 
πίας στον Σύνδεσμο Προστασίας και Ανάπτυξης του 
Υμηττού. 

7. Την 246/01 απόφαση του Δημοτικού Συμβουλίου του 
Δήμου Βάρης, που αφορά την ένταξη του Δήμου Βάρης 
στον Σύνδεσμο Προστασίας και Ανάπτυξης του Υμηττού. 

8. Την 51/02 απόφαση του Διοικητικού Συμβουλίου του 
Συνδέσμου Προστασίας και Ανάπτυξης του Υμηττού, ποο 
αφοράτην ένταξη των ανωτέρω Δήμων στο Σύνδεσμο κα¬ 
θώς επίσης και την ένταξη του Δήμου Παιανίας σε αυτόν. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε του προϋπολογισμού των οικείων 
ΟΤΑ, αποφασίζουμε: 

Τροποποιούμε το άρθρο 1 της 3382/13.2.1992 απόφα¬ 
σης των Νομαρχών Αθηνών, Ανατολικής Αττικής και Πει¬ 
ραιά ως εξής: 


1. Συνιστάται Σύνδεσμος με την επωνυμία "Σύνδεσμος 
Προστασίας και Ανάπτυξηςτου Υμηττού" αποτελούμενος 
απότουςΔήμους Καισαριανής, Ζωγράφου, Ηλιούπολης, 
Βύρωνα, Χολαργού, Παπάγου, Αγίας Παρασκευής, Γλυ¬ 
φάδας, Αργυρούπολης, Βούλας, Βουλιαγμένης, Γλυκών 
Νερών, Κρωπίας, Βάρης και Παιανίας. 

Κατά τα λοιπά ισχύει ως έχει η 3382/13.2.1992 απόφα¬ 
ση των Νομαρχών Αθηνών, Ανατολικής Αττικής και Πει¬ 
ραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 46801 (8) 

Τροποποίηση της 10944/13.5.1991 απόφασης του 
Νομάρχη Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Την 10944/13.5.1991 απόφαση του Νομάρχη Πειραιά 
που δημοσιεύθηκε στο Φ.Ε.Κ. 420/20.6.1991 τ.Β' και αφο¬ 
ρά τη σύσταση στο Δήμο Παλαιού Φαλήρου ιδίου Νομι¬ 
κού Προσώπου με το όνομα «19 η Σχολική Επιτροπή 
Β/θμιας Εκπ/σης 2 ου και 4 ου Γυμνασίου Παλαιού Φαλή¬ 
ρου». 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

3. Την 148/03 απόφαση του Δημοτικού Συμβουλίου του 
Δήμου Παλαιού Φαλήρου που αφορά τροποποίηση της 
συστατικής πράξης του Ν.Π. με το όνομα «19 η Σχολική 
Επιτροπή Β/θμιας Εκπ/σης 2 ου και 4 ου Γυμνασίου Παλαιού 
Φαλήρου», αποφασίζουμε: 

Τροποποιούμε το άρθρο 1 της 10944/13.5.1991 απόφα¬ 
σης του Νομάρχη Πειραιά ως εξής: 

Συστήνουμε στο Δήμο Παλαιού Φαλήρου του Νομού 
Αττικής Νομικό Πρόσωπο με το όνομα "19 η Σχολική Επι¬ 
τροπή 2 ου Γυμνασίου και 2 ου Ενιαίου Λυκείου Παλαιού Φα¬ 
λήρου" Κατά τα λοιπά ισχύει ως έχει η 10944/13.5.1991 
απόφαση του Νομάρχη Πειραιά. 

-Κάλυψη δαπάνης 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Παλαιού Φαλήρου. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Αθήνα, 29 Σεπτεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 112 (9) 

Σύσταση Αμιγούς Επιχείρησης της Νομαρχιακής Αυτοδι¬ 
οίκησης Φλώρινας με την επωνυμία "ΑΜΙΓΗΣ ΝΟΜΑΡ¬ 
ΧΙΑΚΗ ΕΠΙΧΕΙΡΗΣΗ ΚΑΤΑΣΚΕΥΩΝ ΚΑΙ ΤΟΠΙΚΗΣ ΑΝΑ¬ 
ΠΤΥΞΗΣ ΦΛΩΡΙΝΑΣ" 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΦΛΩΡΙΝΑΣ 

Έχοντας υπόψη: 

α) Την οικονομοτεχνική μελέτη 

β) τις διατάξεις των παρ. 7,8,9,10 και 18 του άρθρου 21 
του Ν. 2218/94 όπως αυτός συμπληρώθηκε από το 
Ν.2240/94 και τα Π.Δ. 30/96 ΚΑΙ 331/96, 
γ) τις διατάξεις των άρθρων 28 και 274 παρ. 2,5, 6, 7, 8, 
του Π.Δ. 323/1989 και το άρθρο 29Ατου Ν. 2081/92, απο¬ 
φασίζει ομόφωνα: 

ΑΡΘΡΟ 1°. 

ΕΠΩΝΥΜΙΑ 

Συνιστά στη Νομαρχιακή Αυτοδιοίκηση Φλώρινας Επι¬ 
χείρηση με την επωνυμία 1ΑΜΙΓΗΣ ΝΟΜΑΡΧΙΑΚΗ ΕΠΙ¬ 
ΧΕΙΡΗΣΗ ΚΑΤΑΣΚΕΥΩΝ ΚΑΙ ΤΟΠΙΚΗΣ ΑΝΑΠΤΥΞΗΣ 
ΦΛΩΡΙΝΑΣ1, ως ίδιο νομικό πρόσωπο ιδιωτικού δικαίου, 
το οποίο διέπεται από τις διατάξεις του Π.Δ. 30/1996 και 
του Π.Δ. 331/1996, όπως αυτά ισχύουν. 

ΑΡΘΡΟ 2°. 

ΣΚΟΠΟΣ 

Σκοποί της επιχείρησης είναι: 

α). Η δημιουργία της αναγκαίας υλικής και λοιπής υπο¬ 
δομής, νέων θεσμών και η ενδυνάμωση των υφισταμένων, 
για την προσφορά υπηρεσιών στους τομείς πολιτισμού, 
αθλητισμού και νεολαίας, καθώς και η οργάνωση ανάλο¬ 
γων εκδηλώσεων και δραστηριοτήτων. 

β). Η κατασκευή, διαχείριση και εκμετάλλευση τουρι¬ 
στικών, ξενοδοχειακών και πολιτιστικών υποδομών, χώ¬ 
ρων αναψυχής και κέντρων πληροφόρησης και ενημέρω¬ 
σης για τουςτομείςτουρισμού, αγροτικής ανάπτυξης, νε¬ 
ολαίας, πολιτισμού και περιβάλλοντος. 

γ). Η εκπόνηση-προώθηση προγραμμάτων προβολής 
(τουριστικής και μη) του νομού με εκδόσεις, ιστοσελίδα, 
συμμετοχή σε εκθέσεις και κάθε άλλο πρόσφορο μέσο, 
καθώς και η διοργάνωση ημερίδων, συμποσίων και άλλων 
εκδηλώσεων σχετικών με τους σκοπούς της επιχείρησης. 

δ). Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος. 

ε). Οι εργασίες αποχιονισμού, καθώς επίσης εργασίες 
και έργα συντήρησης και βελτίωσης των δημόσιων χώ¬ 
ρων και επαρχιακών οδών. 

στ). Η ανάληψη, εκπόνηση και υποβολή μελετών και 
προτάσεων σε χρηματοδοτικά εθνικά και κοινοτικά προ¬ 
γράμματα και πρωτοβουλίες για τη Νομαρχιακή Αυτοδι¬ 
οίκηση Φλώρινας, φορείς της Τοπικής Αυτοδιοίκησης και 
άλλους φορείς, καθώς και η υλοποίηση προγραμμάτων, η 
ανάληψη πρωτοβουλιών και δραστηριοτήτων που εμπί¬ 
πτουν στους σκοπούς της επιχείρησης. 

ζ). Η κατασκευή, διοίκηση, διαχείριση και εκμετάλλευση 
έργων και εργασιών εγκαταστάσεων τοπικής υποδομής, 
η). Η ίδρυση καιλειτουργίαδομών κοινωνικής μέριμνας, 
θ). Η παροχή συμβουλευτικών υπηρεσιών τεχνογνω¬ 
σίας και υποστήριξης στη Ν.Α. Φλώρινας, στους Ο.Τ.Α. 
του νομού, λοιπούς οργανισμούς και επιχειρήσεις του 
ευρύτερου δημόσιου τομέα και σε ιδιωτικές επιχειρήσεις. 

ι). Η συμμετοχή, μέσω εταιρικής σχέσης, σε επιχειρη¬ 
ματικές και άλλες δράσεις, οι οποίες συμβάλλουν στην 
ανάπτυξη του Νομού και συνάδουν στους σκοπούς της 
επιχείρησης. 

ια). Η υποστήριξη της επιχειρηματικότητας και η δημι¬ 
ουργία και λειτουργία υποδομών ανάπτυξης της τοπικής 
οικονομίας. 

ιβ). Η είσπραξη και διαχείριση των τοπικών εσόδων και 
τελών. 

ιγ). Η αξιοποίηση και διαχείριση ή η συμμετοχή σε ενέρ¬ 


γειες εκμετάλλευσης ενεργειακών πόρων και ήπιων μορ¬ 
φών ενέργειας. 

ιδ). Η ανάληψη κάθε σχετικής με την φύση της επιχεί¬ 
ρησης πρωτοβουλίας και δραστηριότητας για την πραγ¬ 
ματοποίηση εσόδων και την περαιτέρω διεύρυνση της 
κοινωνικής, πολιτιστικής, οικονομικής και αναπτυξιακής 
αποστολής της, αλλά και για την οικονομική αξιοποίηση 
των έργων και υπηρεσιών της. 

ΑΡΘΡΟ 3°. 

ΕΔΡΑ 

Έδρα της επιχείρησης ορίζεται η πόλη της Φλώρινας 
και ειδικότερα το Διοικητήριο της Ν.Α. Φλώρινας. Είναι 
δυνατή η ίδρυση υποκαταστημάτων με απόφαση του Δ.Σ. 
σε έδρες των Δήμων του νομού Φλώρινας. 

ΑΡΘΡΟ 4°. 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης της επιχείρησης είναι α). Το Διοι¬ 
κητικό Συμβούλιο και β). Ο Πρόεδρος του Δ.Σ. 

ΑΡΘΡΟ 5° 

ΔΙΟΙΚΗΤΙΚΟ ΣΥΜΒΟΥΛΙΟ. 

Η επιχείρηση διοικείται από επταμελές (7) Διοικητικό 
Συμβούλιο το οποίο ορίζεται από το Νομαρχιακό Συμ¬ 
βούλιο, έκτων οποίων έξι (6) μέλη θα είναι αιρετοί εκπρό¬ 
σωποι της Ν.Α. Φλώρινας, τέσσερις (4) από την πλειοψη- 
φία και δύο (2) από την μειοψηφία, και ένα (1) μέλος θα 
προέρχεται από έναν Κοινωνικό φορέα ή έναν πολίτη του 
Ν. Φλώρινας που θα οριστεί με νέα απόφαση του Ν.Σ.. Με 
την ίδια απόφαση ορίζεται και αντίστοιχος αριθμός ανα¬ 
πληρωματικών μελών από το Ν.Σ. και τον κοινωνικό φορά. 
Στα μέλη του Διοικητικού συμβουλίου θα συμμετάσχει και 
εκπρόσωπος των εργαζομένων, όταν η επιχείρηση θα 
απασχολεί περισσότερους από είκοσι εργαζόμενους. 
Στην περίπτωση αυτή με νέα απόφασή του, το Ν.Σ. θα 
τροποποιήσει τη σύνθεση του Δ.Σ. 

Η θητεία των μελών του Δ.Σ. ακολουθεί τη νομαρχιακή 
περίοδο και σε κάθε περίπτωση λήγει το αργότερο τρεις 
(3) μήνες μετά την εγκατάσταση του νέου Ν.Σ.. Τα ορι¬ 
σμένα μέλη μπορούν να αντικατασταθούν κατά τη διάρ¬ 
κεια της θητείας τους για αποχρώντα λόγο ή λόγω παραί¬ 
τησης αυτών από το Ν.Σ., με απόφαση του Νομαρχιακού 
Συμβουλίου. 

Αν μέλη του Δ.Σ. δεν δεχθούν τον ορισμό τους μέσα σε 
τριάντα (30) μέρες από την επίδοση του σχετικού εγγρά¬ 
φου ή παραιτηθούν ή πεθάνουν ή αντικατασταθούν, ή αν 
παραμείνουν κενές θέσεις του Δ.Σ. για οποιονδήποτε λό¬ 
γο, αντικαθίστανται από τα αναπληρωματικά μέλη του 
Δ.Σ. με την σειρά που έχουν ορισθεί. Εάν και τα αναπλη¬ 
ρωματικά μέλη εξαντληθούν το Δ.Σ. μέχρι να ορισθούν οι 
αντικαταστάτες τους λειτουργεί νόμιμα με την ελλιπή 
σύνθεσή του, που δεν μπορεί να είναι μικρότερη από τον 
αριθμό των μελών που απαιτούνται για την απαρτία. Νό¬ 
μιμα λειτουργεί το Δ.Σ. μέχρι να οριστούν οι εκπρόσωποι 
των εργαζομένων και του κοινωνικού φορέα.. 

Μέλος του Δ.Σ. που απουσιάζει αδικαιολόγητα από τις 
συνεδριάσεις για χρονικό διάστημα μεγαλύτερο των 
τριών μηνών θεωρείται ότι παραιτήθηκε και αντικαθίστα¬ 
ται με απόφαση του Ν.Σ. 

ΤοΔ.Σ. συνέρχεταιτακτικάτουλάχιστον μία φοράτο μή¬ 
να και έκτακτα όταν απαιτηθεί από τις ανάγκες της επιχεί¬ 
ρησης ή αν ζητηθεί από το 1/3 των μελών του ή τον Νο- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21303 


μάρχη ή το νομαρχιακό Συμβούλιο, οι οποίοι ορίζουνταυ- 
τόχρονα και το σκοπό της σύγκλησης. Το Δ.Σ. βρίσκεται 
σε απαρτία εφόσον ο αριθμός των παρόντων μελών είναι 
μεγαλύτερος από το μισό του νομίμου αριθμού των μελών 
του. Οι αποφάσειςτου λαμβάνονται με απόλυτη πλειοψη- 
φία των παρόντων και σε περίπτωση ισοψηφίας επικρατεί 
η ψήφος του Προέδρου. Η ψηφοφορία είναι φανερή, ενώ 
γίνεται υποχρεωτικά μυστική με ψηφοδέλτια όταν υπάρ¬ 
χει ιδιαίτερος λόγος ή ζητηθεί από τέσσερα (4) μέλη του 
συμβουλίου. Για τις συνεδριάσεις τηρούνται πρακτικά 
που υπογράφονται από τα μέλη. Τα πρακτικά τηρεί υπάλ¬ 
ληλος της επιχείρησης που ορίζεται για το σκοπό αυτό. 

ΑΡΘΡΟ 6° 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ. 

Το Δ.Σ. διοικεί και διαχειρίζεται τις υποθέσεις που αφο¬ 
ρούν την επιχείρηση, εκτός από τις περιπτώσεις που αρ¬ 
μόδιο είναι το Ν.Σ., και ιδιαίτερα: 

α). Διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις υπηρεσιακές 
μεταβολές αυτών. 

β). Ψηφίζει τον προϋπολογισμό, εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 

γ). Καθορίζει τις τιμές και τους όρους για τη διάθεση 
των προϊόντων της επιχείρησης ή για τη χρήση των υπη¬ 
ρεσιών της. 

δ). Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών και 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

ε). Αποφασίζει για την αγορά και τη μίσθωση κινητών και 
ακινήτων που είναι χρήσιμα στην επιχείρηση και την εκ¬ 
ποίηση, εκμίσθωση και εκμετάλλευση ακινήτων και κινη¬ 
τών που της ανήκουν. 

στ). Αποφασίζει την άσκηση και παραίτηση από οποιο- 
δήποτε ένδικο μέσο καθώς και τα σχετικά με δικαστικούς 
και εξώδικους συμβιβασμούς. 

ζ). Αποφασίζει τη σύναψη κάθε φύσης δανείων και μπο¬ 
ρεί για ασφάλειά τους να εκχωρεί το σύνολο ή μέρος από 
τις προσόδους της και την παροχή δικαιωμάτων υποθή¬ 
κης σε ακίνητά της. 

η). Γνωμοδοτείγια όλατα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του Ν.Σ. 

ΑΡΘΡΟ 7° 

ΠΡΟΕΔΡΟΣ -ΑΝΤΙΠΡΟΕΔΡΟΣ - ΑΡΜΟΔΙΟΤΗΤΕΣ 

Το Ν.Σ. ορίζει από τα μέλη του Διοικητικού Συμβουλίου 
της επιχείρησης τον πρόεδρο και τον αντιπρόεδρο της 
επιχείρησης, οι οποίοι είναι αντίστοιχα πρόεδρος και αντι¬ 
πρόεδρος του Δ.Σ. της. 

Ο πρόεδρος του Δ.Σ. εκπροσωπεί την επιχείρηση στα 
δικαστήρια και σε κάθε αρχή και δίνει τους όρκους που 
επιβάλλεται. Επίσης σε περίπτωση κινδύνου από αναβο¬ 
λή, μπορεί χωρίς απόφαση του Δ.Σ. να εγείρει και ανα¬ 
κρούει αγωγές και να ασκεί ένδικα μέσα, να διορίζει πλη¬ 
ρεξουσίους και να προβαίνει σε κάθε δικαστική ή εξώδικη 
πράξη που προστατεύει τα συμφέροντα της επιχείρησης. 
Τις πράξεις αυτές υποβάλλει αμέσως στο Δ.Σ. 

Ο Πρόεδρος υπογράφει τις συμβάσεις που συνάπτει η 
επιχείρηση. 

Τον πρόεδρο αναπληρώνει στα καθήκοντά του ο αντι¬ 
πρόεδρος. 


ΑΡΘΡΟ 8° 

ΕΠΟΠΤΕΙΑ 

1) . Το Δ.Σ. στέλνει όλες τις αποφάσεις του, το αργότε¬ 
ρο εντός δέκα ημερών από την έκδοσή τους στη Ν.Α. για 
ενημέρωση των οργάνων της. 

2) . Οι αποφάσεις του Δ.Σ. της επιχείρησης εγκρίνονται 
από το Ν.Σ. αν αφορούν: 

α). Την ψήφιση του προϋπολογισμού της επιχείρησης 
και τις μεταβολές του. 

β). Την αγορά ή εκποίηση ακινήτων ή την επιβάρυνση 
αυτών με εμπράγματα δικαιώματα. 

γ). Τη διάθεση των καθαρών κερδών. 

δ). Τα επενδυτικά προγράμματα της επιχείρησης. 

3) . Το Ν.Σ. εγκρίνει τον ισολογισμό και την έκθεση πε¬ 
πραγμένων. Επίσης μπορεί να αποφασίζει τη διενέργεια 
έκτακτου διαχειριστικού ελέγχου. 

4) . Η έγκριση των αποφάσεων του Δ.Σ. από το νομαρ¬ 
χιακό συμβούλιο, γίνεται μέσα σε αποκλειστική προθε¬ 
σμία ενός μηνός από τότε που θα κοινοποιηθούν οι απο¬ 
φάσεις αυτές. Αν περάσει άπρακτη η προθεσμία αυτή, θε¬ 
ωρείται ότι η απόφαση του Δ.Σ. έχει εγκριθεί. 

ΑΡΘΡΟ 9° 

ΔΙΑΧΕΙΡΙΣΗ - ΔΙΑΘΕΣΗ ΕΣΟΔΩΝ 

1) . Η διαχείριση των επιχειρήσεων γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από της διαχείριση της Ν.Α. Το οικονομικό 
έτος συμπίπτει με το ημερολογιακό. 

2) . Με απόφαση του Δ.Σ. που εγκρίνεται από το νομαρ¬ 
χιακό συμβούλιο, τα καθαρά κέρδη που προκύπτουν από 
τη διαχείριση, μετά την αφαίρεση των αποσβέσεων και τη 
δημιουργία του απαραίτητου αποθεματικού, το οποίο ως 
ποσοστό επί των κερδών, καθορίζεται από το Ν.Σ., μπορεί 
να διατίθενται για τη βελτίωση και την επέκταση των εγκα¬ 
ταστάσεων της επιχείρησης ή να διατίθενται στη Ν.Α. για 
την εκπλήρωση κοινωφελών σκοπών. Με σχετική απόφα¬ 
ση του Ν.Σ. η εκπλήρωση των κοινωφελών σκοπών μπο¬ 
ρεί να γίνει και από την ίδια την επιχείρηση για λογαρια¬ 
σμό της Ν.Α. Φλώρινας. Τα μέλη του Δ.Σ. δεν υπέχουν κα¬ 
μία αστική ευθύνη έναντι των τρίτων για οφειλές της 
επιχείρησης. 

ΑΡΘΡΟ 10° 

ΤΑΜΙΑΚΗ ΥΠΗΡΕΣΙΑ- ΔΙΑΧΕΙΡΙΣΤΙΚΟΣ ΕΛΕΓΧΟΣ 

1) . Η ταμιακή υπηρεσία των επιχειρήσεων είναι ανεξάρ¬ 
τητη από την ταμιακή υπηρεσία της Ν.Α. Φλώρινας. 

2) . Ο τακτικός διαχειριστικός έλεγχος της επιχείρησης 
γίνεται από δύο ελεγκτές που διορίζονται με ιδιαίτερη 
απόφαση του Ν.Σ. στην αρχή κάθε οικονομικού έτους. Με 
την ίδια απόφαση ορίζεται και η αμοιβή τους. Ως ελεγκτές 
ορίζονται ορκωτοί λογιστές ή πρόσωπα που έχουν το δι¬ 
καίωμα να οριστούν ελεγκτές σε ανώνυμη εταιρεία. 

3) . Με απόφαση του Γ ενικού Γ ραμματέα της περιφέρει¬ 
ας Δυτικής Μακεδονίας, εφόσον συντρέχει ειδική περί¬ 
πτωση, μπορεί να ενεργείται έκτακτος διαχειριστικός 
έλεγχος της επιχείρησης από ελεγκτές που ορίζονται από 
τον Γ ενικό Γ ραμματέα της Περιφέρειας. Με την ίδια από¬ 
φαση ορίζεται και η αμοιβή τους, η οποία βαρύνει τον 
προϋπολογισμό της επιχείρησης. 

4) . Οι αποσβέσεις θα γίνονται με βάση τα ποσοστά που 
ορίζει η ισχύουσα κάθε φορά φορολογική νομοθεσία. 

5) . Ως προς την τήρηση των απαιτούμενων βιβλίων της 
Ταμειακής Υπηρεσίας, ισχύουν οι διατάξεις του Π.Δ. 

520/1988 που αναφέρεται στα Βιβλία και στοιχεία που 
πρέπει να τηρούνται από τις αμιγείς δημοτικές και κοινο¬ 
τικές επιχειρήσεις, το οποίο εφαρμόζεται αναλογικά και 
για τις αμιγείς επιχειρήσεις των νομαρχιακών αυτοδιοική¬ 
σεων. 

ΑΡΘΡΟ 11° 

ΚΑΝΟΝΙΣΜΟΙ - ΠΡΟΣΩΠΙΚΟ 

1) . Οι κανονισμοί που συντάσσονται από το Δ.Σ. της επι¬ 
χείρησης και εγκρίνονται από το νομαρχιακό συμβούλιο, 
είναι: 

α). Ο εσωτερικός κανονισμός υπηρεσιών με τον οποίο 
καθορίζονται η οργάνωση, η διάρθρωση και οι αρμοδιό¬ 
τητες των υπηρεσιών της επιχείρησης, ο αριθμός του 
προσωπικού, όπως προβλέπεται από την οικονομοτεχνι¬ 
κή μελέτη. 

β). Ο κανονισμός διαχείρισης 

2) . Με απόφαση του Δ.Σ. μπορεί να συντάσσονται και 
άλλοι κανονισμοί που κρίνονται απαραίτητοι για τη λει¬ 
τουργία της επιχείρησης. 

3) . Από το Δ.Σ. της επιχείρησης συντάσσεται κανονι¬ 
σμός προσωπικού. Με αυτόν καθορίζονται οι κανόνες που 
διέπουν την πρόσληψη, τα προσόντα του προσωπικού, 
την εξέλιξή του, το μισθολογικό και το πειθαρχικό του δί¬ 
καιο. 

4) . Το προσωπικό της επιχείρησης θα απασχολείται με 
σχέση εργασίας ιδιωτικού δικαίου. 

5) . Γιατην ανάθεση και κατάρτιση μελετών, την εκτέλε¬ 
ση των έργων και τις προμήθειες υλικών αναλωσίμων ή 
μη, καθώς και αναθέσεις εκτέλεσης εργασιών, εγκατά¬ 
στασης, συντήρησης, μεταφοράς ως και άλλων εργασιών 
που σχετίζονται με την προμήθεια υλικών καταρτίζεται ει¬ 
δικός κανονισμός με απόφαση του Δ.Σ. 

ΑΡΘΡΟ 12° 

ΚΕΦΑΛΑΙΟ -ΠΟΡΟΙ 

Το κεφάλαιο της επιχείρησης ορίζεται στο ποσό των 
ογδόντα χιλιάδων (80.000) ΕΥΡΩ σε μετρητά, το οποίο θα 
καταβληθεί από τη Νομαρχιακή Αυτοδιοίκηση Φλώρινας 
άμεσα από την δημοσίευση του καταστατικού της επιχεί¬ 
ρησης στο ΦΕΚ. 

Πόροι της επιχείρησης είναι τα έσοδα απάτην εκμετάλ¬ 
λευση των εγκαταστάσεών της και γενικά από την άσκη¬ 
ση της δραστηριότητάς της, οι πρόσοδοι από την περιου¬ 
σία της, δάνεια, κληρονομιές, δωρεές, εισφορές και λοι¬ 
πές επιχορηγήσεις. 

ΑΡΘΡΟ 13° 

ΔΙΑΡΚΕΙΑ 

Η διάρκεια της επιχείρησης ορίζεται σε πενήντα χρόνια 
από τη δημοσίευση του παρόντος στην Εφημερίδα της 
Κυβερνήσεως. Είναι δυνατή η παράταση της διάρκειας με 
απόφαση του Νομαρχιακού συμβουλίου. 

ΑΡΘΡΟ 14° 

ΑΠΑΣΧΟΛΗΣΗ ΜΕΛΩΝ Δ.Σ.- ΔΙΕΥΘΥΝΤΗΣ 

Με απόφαση του Ν.Σ. μπορεί να ορισθεί η μερική ή η 
πλήρης απασχόληση μέχρι του ενός τετάρτου των μελών 
τουΔ.Σ. στην επιχείρηση με αμοιβή. Με απόφαση του Δ.Σ. 
μπορεί να προσληφθεί Διευθυντής της επιχείρησης ή να 
οριστεί ένα από τα μέλη του. Είναι δυνατή η εκχώρηση αρ¬ 
μοδιοτήτων του Δ.Σ. στον πρόεδρο, εκτός εκείνων που 
δενπροβλέπονταιαπότο Π.Δ. 331/1996. 


ΑΡΘΡΟ 15° 

ΔΙΑΛΥΣΗ -ΕΚΚΑΘΑΡΙΣΗ 

Η επιχείρηση διαλύεται: 

α). Με τη συμπλήρωση του χρόνου για τον οποίο έχει 
συσταθεί, εφόσον δεν έχει παραταθεί. 

β). Σε περίπτωση πτώχευσης της επιχείρησης. 

γ). Σε κάθε άλλη περίπτωση που θα οριστεί από το Ν.Σ. 
(όπως μη επίτευξη του σκοπού της, μείωση κερδών και 
αύξηση των ζημιών κλπ). 

Τη διάλυση της επιχείρησης ακολουθεί η εκκαθάριση, 
πληντης πτώχευσης. Η εκκαθάριση θα γίνει από εκκαθα- 
ριστέςπου θα ορίσει με απόφασή του το Ν.Σ.. Με τον ορι¬ 
σμό των εκκαθαριστών παύει αυτοδικαίως η εξουσία των 
μελών του Δ.Σ. και τις αρμοδιότητές τους ασκούν οι εκ- 
καθαριστές, εκτός αν με απόφασή του το Ν.Σ. κρατήσει 
το ίδιο ορισμένες αρμοδιότητες του Δ.Σ. .Με την αναλή- 
ψη των καθηκόντων τους οι εκκαθαριστές διενεργούν 
απογραφή της περιουσίας της επιχείρησης, διεκπεραιώ- 
νουν τις εκκρεμείς υποθέσεις, εισπράττουν τις απαιτή¬ 
σεις, ρευστοποιούντηνπεριουσία και πληρώνουν τα χρέη 
της επιχείρησης. Το αποτέλεσμα της εκκαθάρισης εγκρί- 
νεται από το Ν.Σ., το οποίο αποφασίζει επίσης για την 
απαλλαγή των εκκαθαριστούν από κάθε ευθύνη. Τυχόν 
υπόλοιπα περιουσιακά στοιχεία, μετά την εκκαθάριση, 
περιέρχονται στη Ν.Α. Φλώρινας. 

ΑΡΘΡΟ 16° 

ΑΝΑΒΙΩΣΗ ΕΠΙΧΕΙΡΗΣΗΣ- ΣΥΓΧΩΝΕΥΣΗ 

1) . Αν η επιχείρηση διαλυθεί λόγω λήξης της διάρκειας 
αυτής ή λόγω πτώχευσης που ανακλήθηκε η περατώθηκε 
με συμβιβασμό, είναι δυνατή η αναβίωση της επιχείρησης 
με απόφαση του Ν.Σ., η οποία εγκρίνεται από τον Γ ενικό 
Γραμματέατης Περιφέρειας Δυτικής Μακεδονίας. 

2) . Η συγχώνευση με άλλη αμιγή νομαρχιακή επιχείρη¬ 
ση γίνεται με απόφαση του νομαρχιακού συμβουλίου και 
έγκριση του Γενικού Γραμματέα της Περιφέρειας. 

Η παρούσα απόφαση επιβαρύνει τους ίδιους πόρους 
της Νομαρχιακής Αυτοδιοίκησης που είναι εντεταγμένοι 
στον προϋπολογισμό. 

Το παρόν καταστατικό με ευθύνη του προεδρείου του 
Ν.Σ. να δημοσιευτεί στην Εφημερίδα της Κυβερνήσεως 
και η ισχύς του αρχίζει από την δημοσίευση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα 20 Αυγούστου 2003 
Ο Πρόεδρος του Ν.Σ. 

ΝΙΚΟΛΑΟΣ ΣΑΜΑΡΑΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 2/35472/0022/22.7.2003 κοινή απόφαση των 
Υπουργών Οικονομίας και Οικονομικών και Εθνικής Παι¬ 
δείας και Θρησκευμάτων που δημοσιεύτηκε στο ΦΕΚ 
1039/Β/25.7.2003 με θέμα 'Ύπερωριακή απασχόληση δύο 
(2) μονίμων οδηγών του Τ. Ε.Ι. Ηπείρου", διορθώνεται 
στην πρώτη (1 η ) παράγραφο του διατακτικού της απόφα¬ 
σης στο στίχο 17 εκ των άνω της 14664 σελίδας του ΦΕΚ, 
το εσφαλμένο "για αριθμό ωρών τετρακόσιες (600) συνο¬ 
λικά" , στο ορθό "για αριθμό ωρών εξακόσιες (600) συνο¬ 
λικά". 

(Από το Υπουργείο Οικονομίας και Οικονομικών). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




